**projektas**

**reg. Nr. T-232**

**2.16.darbotvarkės klausimas**

**Pasvalio rajono savivaldybės taryba**

**Sprendimas**

**dėl pasvalio rajone kultūrinę veiklą vykdančių įstaigų, nevyriausybinių organizacijų projektų dalinio finansavimo**

2021 m. lapkričio d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Kultūros rėmimo fondo lėšomis finansuojamų projektų teikimo gairėmis, patvirtintomis Lietuvos Respublikos kultūros ministro 2017 m. rugpjūčio 25 d. įsakymu Nr. ĮV-904 „Dėl kultūros rėmimo fondo lėšomis finansuojamų projektų teikimo gairių patvirtinimo“ (Lietuvos Respublikos kultūros ministro 2021 m. rugpjūčio 27 d. įsakymo Nr. ĮV-1019 redakcija), Tolygios kultūrinės raidos įgyvendinimo regionuose tvarkos aprašu, patvirtintu Lietuvos Respublikos kultūros ministro 2018 m. birželio 13 d. įsakymu Nr. ĮV-488 „Dėl Tolygios kultūrinės raidos įgyvendinimo regionuose tvarkos aprašo patvirtinimo“ (Lietuvos Respublikos kultūros ministro 2019 m. rugpjūčio 26 d. įsakymo Nr. ĮV-538 redakcija) (su visais aktualiais pakeitimais), ir atsižvelgdama į Pasvalio kultūros centro 2021 m. lapkričio 8 d. raštą Nr. R2-230 „Dėl Pasvalio rajone kultūrinę veiklą vykdančių įstaigų, organizacijų projektų dalinio finansavimo“, Pasvalio rajono savivaldybės taryba nusprendžia:

**Po komitetų posėdžių:**

**1 variantas:**

1. Skirti iki 30 procentų dalinį projektų finansavimą Pasvalio rajone kultūrinę veiklą vykdančių įstaigų, nevyriausybinių organizacijų kultūros projektams, gavus finansavimą iš Lietuvos kultūros tarybos ir kitų fondų.
2. Nustatyti, kad sprendimas įsigalioja 2022 m. sausio 1 d. ir galioja iki 2022 m. gruodžio 31 d.

**2 variantas:**

1. Skirti 30 procentų dalinį projektų finansavimą Pasvalio rajone kultūrinę veiklą vykdančių įstaigų, nevyriausybinių organizacijų kultūros projektams, gavus finansavimą iš Lietuvos kultūros tarybos ir kitų fondų.
2. Nustatyti, kad sprendimas įsigalioja 2022 m. sausio 1 d. ir galioja iki 2022 m. gruodžio 31 d.

**3 variantas:**

1. Skirti 30 procentų dalinį projektų finansavimą Pasvalio rajone kultūrinę veiklą vykdančių įstaigų, nevyriausybinių organizacijų kultūros projektams, gavus finansavimą iš Lietuvos kultūros tarybos.
2. Skirti iki 30 procentų dalinį projektų finansavimą Pasvalio rajone kultūrinę veiklą vykdančių įstaigų, nevyriausybinių organizacijų kultūros projektams gavus finansavimą iš kitų fondų.
3. Nustatyti, kad sprendimas įsigalioja 2022 m. sausio 1 d. ir galioja iki 2022 m. gruodžio 31 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Finansų skyriaus vedėja

Dalė Petrėnienė, tel. +370 686 17726

2021-11-12

Pasvalio rajono savivaldybės tarybai

**AIŠKINAMASIS RAŠTAS**

**dėl pasvalio rajone kultūrinę veiklą vykdančių įstaigų, nevyriausybinių organizacijų projektų dalinio finansavimo**

**2021-11-12**

Pasvalys

1. **Problemos esmė.**

Pasvalio rajono kultūrinę veiklą vykdančios įstaigos, nevyriausybinės organizacijos, siekdamos plėtoti Savivaldybės gyventojų kultūrinių, meninių bei švietėjiškų poreikių įgyvendinimo galimybes, Lietuvos kultūros tarybai, kuri administruoja Lietuvos kultūros rėmimo lėšas, teikia paraiškas kultūros projektų finansavimui gauti. Vienas pagrindinių kultūros projektų vertinimo kriterijų yra projekto rėmėjų įsipareigojimai, t. y. projekto įgyvendinimui pritraukiamos lėšos. Šį įsipareigojimą pagrindžiančius dokumentus pareiškėjas privalo pateikti kartu su projekto paraiška. Iki šiol Savivaldybės administracija, kultūros įstaigoms pateikus prašymus, išrašydavo garantinius raštus, kuriuose buvo nurodoma, jog įstaigai gavus patvirtinimą dėl teikiamo projekto finansavimo, savivaldybės tarybai bus teikiamas tarybos sprendimo projektas dėl dalinio projekto finansavimo iš Savivaldybės biudžeto lėšų. Šie raštai negarantuodavo kultūros įstaigoms, jog gavus finansavimą teikiamiems projektams Savivaldybė skirs dalinį finansavimą šių projektų įgyvendinimui, o tai, vertinant projektines paraiškas, mažina projektų galimybes gauti finansavimą. Šiuo Tarybos sprendimu siūloma skirti iki 30 proc. dalinį finansavimą Pasvalio kultūros įstaigų įgyvendinamiems kultūros projektams. Toks sprendimas padidintų teikiamų kultūros įstaigų projektų galimybes gauti finansavimą – taip bus išreikštas Savivaldybės įsipareigojimas skirti dalinį finansavimą teikiamiems projektams ir padidintų galimybes gauti finansavimą kultūros įstaigų projektams, kuriuos įgyvendinant siekiama plėtoti Savivaldybės gyventojų kultūrinių, meninių bei švietėjiškų poreikių įgyvendinimo galimybes.

**2. Kokios siūlomos naujos teisinio reguliavimo nuostatos ir kokių rezultatų laukiama**

Priimtas sprendimo projektas įtakos kriminogeninei situacijai ir korupcijai neturės.

Bus parengtas reikalingas rėmimo įsipareigojimo dokumentas, kurį pareiškėjai pateiks kartu su kultūros projekto paraiška.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšos bus skiriamos iš Savivaldybės biudžeto. 2022 m. laikotarpiui Pasvalio kultūros įstaigų kultūros projektų daliniam finansavimui gali būti reikalinga apytiksliai 15 000 Eur.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Gavus patvirtinimą dėl teikiamo projekto finansavimo, Savivaldybės tarybai bus teikiamas tarybos sprendimo projektas dėl dalinio projekto finansavimo iš Savivaldybės biudžeto lėšų.

**6. Sprendimo projekto iniciatoriai.** Pasvalio kultūros centras

**7. Sprendimo projekto rengimo metu gauti specialistų vertinimai ir išvados.**

Negauta.

PRIDEDAMA. Pasvalio kultūros centro direktoriaus 2021 m. lapkričio 8 d. raštas Nr. R2-230 ,,Dėl Pasvalio rajone kultūrinę veiklą vykdančių įstaigų, organizacijų projektų dalinio finansavimo“.

Finansų skyriaus vedėja Dalė Petrėnienė